መራሕቲ ክልል ትግራይ፡ ኣቢይ ኣሕመድ ንፈደራላዊ ሕገ መንግስቲ ብምጥሓስ ኣሃዱኣዊ መንግስቲ ንምፍጣርን ብምስምስ ምክልኻል ለበዳ ኮቪድ ናይ ምርጫ ግዜ ብምንዋሕን ናብ ምልኪ የምርሕ ኣሎ ክብሉ እዮም ዝኸሱዎ። ኣብ ርእሲኡ "ኣቢይ ኣሕመድ ምስ መንግስቲ ኤርትራ ተሻሪኹ ክወግኣና ምድላዋቱ ወዲኡ ኣሎ" ኢሎም ክኸሱ ድሕሪ ምጽናሕ እዮም ምስ ሰራዊት ሰሜ እዝ ተጋጭዮም። ኣቢይ ኣሕመድ ሰራዊት ምክልኻል ኣብ ህወሓት ንዘለው ውሐዳት "ዘረግቲ ሰላም" ንዝበሎም ሓለፍቲ ናብ ፍርዲ ንምቕራብ ሰራዊት ምክልኻል ስጉምቲ ክወስድ ድሕሪ ምእዛዙ፡ ሰብ መዚ ትግራይ " ትግራይ መቓብር ወረርታ ክትከውን እያ" ብምባል ህዝቢ ክኸትት ጸዊዖም። ኣቢይ ኣሕመድ እቲ ወፍሪ ንከተማታት ትግራይ ሓራ ብምውጻእ ኣብ ሰለስተ ሰሙን ከምዝተዛዘመ ንባይቶ ሓቢሩ። ይኹን እምበር ዶከተር ደብረጽዮን ገ/ሚካኤል ሓይልታት ጸጥታ ትግራይ ኣብ ዝተፈላለዩ ከባብታት ምስ ሰራዊት ኢትዮጵያ ይዋግኡ ከምዘለዉ ንሮይተርስ ሓቢሩ። ኣብ ዝሓለፈ መዓልታት እውን ኣብ ከባቢ ዓብዪ ዓዲ [ተምቤን] ነፋሪት ውግእ [ሚግ -23] ከምዘውደቑን እቲ ፓይሎት ከምዝተማረኸን ትግራይ ቴሌቪዥን ትግራይ ጸብጺባ፤ መንግስቲ ኢትዮጵያ ግን ሓሶት እዩ ክብል ነጺጉዎ። ጉዳይ ዘተን ልዝብን እቲ ኲናት ካብ ዝጅመር፡ ከም ሕቡራት ሃገራት፡ ሕብረት ኤውሮጳ፡ ሕብረት ኣፍሪቃን ዝተፈላለያ ሃገራት ዓለምን እቲ ጎንጺ ብዘተ ክፍታሕ ክጽውዑ እኳ እንተጸንሑ፡ ቀዳማይ ምኒስተር ኣቢይ ግን ገበነኛታት ናብ ሕጊ ከይቀረቡ ዘተን ልዝብን የሎን። ዘተን ልዝብን ከኣ ምስቲ ሕጋዊ ወኪል ህዝቢ ትግራይ ኮይኑ ተመዚዙ ዘሎ ዶክተር ሙሉን ምምሕዳሩን ጥራሕ እዩ። ምስኡ ግን ብቐጻሊ ንመኻኸር ኣሎና። ንሱ ብዝህቦ ዘሎ መምርሕን ሓሳብን ከኣ ኢና ነቲ ኦፐሬሺን ንመርሖ ዘሎና ክብል ተዛሪቡ። እንተኾነ ዋለኳ መንግስታት ፈደራልን ክልል ትግራይን ኣፍልጦ እንተተነፋፈጉ፡ ህዝቢ ትግራይ ኣብ ዝሓለፈ መስከረም ኣብ ዘካየዶ ምርጫ ብዓብላሊ ድምጺ ንህወሓትን ንኣቦ መንበር እቲ ውድብ ዶክተር ደብረጽየን ገብረሚካኤል እዩ ከም ሕጋዊ መራሐኡ መሪጹ። ምኒስተር ጉዳያት ወጻኢ ኣመሪካ ማይክ ፖምፐዮ እውን ሎሚ ኣብ ትግራይ ዘሎ ኵናት ብቕልጡፍ ደው ክብልን ዘተ ክጅምርን ጸዊዑ ኣሎ። እንተኾነ ቀዳማይ ምኒስተር ኣቢይ ኣሕመድ ትማሊ ንባይቶ ኣብ ዝሃቦ መግለጺ፡ ኢትዮጵያ ብቋንቋ ዲፕሎማሲ ምስ ዝረዳድኡ ወገናት እንተዘይኮይኑ ውሑድ ሂቦም ብዙሕ ምስ ዝእዝዙ ዝኾነ ይኹን ሓይልታት ጨሪሳ ከምዘይትሰማማዕ ሓቢሩ። ኣብ ዝሓለፈ ሰሙን ብኣቦ መንበር ሕብረት ኣፍሪቃ ዝተወከሉ ሰለስተ መራሕቲ ሃገራት ኣፍሪቃ ነበር ምስ ቀዳማይ ሚነሲተር ኣብዪ ኣሕመድ ከምዝተዘራረቡ ግን ከኣ ናብ ክልል ትግራይ ክኸዱ ከምዘይተፈቕደሎም ይዝከር። ኣመዓብላ እቲ ጎንጺ ፈደራላዊ መንግስቲ ኢትዮጵያን ክልል ትግራይን: ብፖለቲካውን ሕገመንግስታውን ጉዳያት ንነዊሕ እዋን ክተፋነኑ ጸኒሖም። እቲ ኣብ ወርሒ ነሓሰ ክካየድ ተመዲቡ ዝነበረ ሃገራዊ ምርጫ ኢትዮጵያ፡ ብሰንኪ ለበዳ ኮሮናቫይረስ ብሓደ ዓመት ድሕሪ ምንውሑ ኣብ መንጎኦም ዝነበረ ርክብ ናብ ዝኸፍአ ደረጃ በጺሑ። ምንዋሕ ናይቲ ምርጫ ዝተቓወመ ህወሓት፡ ኣብ ትግራይ ክልላዊ ምርጫ ንምክያድ ብዝወሰዶ በይናዊ ውሳነ መሰረት፡ ናይ ባዕሉ ኮሚሽን ምርጫ ብምቛም ኣብ መጀመርታ መስከረም ምርጫ ኣካይዱ። ብቀዳማይ ሚኒስተር ኣብዪ ኣሕመድ ዝምራሕ መንግስቲ ፈደራል ብወገኑ፡ እቲ ምርጫ "ዘይሕጋዊ" ምዃኑ ብምፍላጥ፡ ነቲ ሓድሽ መንግስቲ ክልል ትግራይ ኣፍልጦ ከምዘይህቦ ኣዊጁ። መንግስቲ ክልል ትግራይ ብወገኑ፡ ድሕሪ መስከረም፡ ፈደራላዊ መንግስቲ ስልጣኑ ዘብቀዐ'ዩ ብምባል ኣፍልጦ ነፊግዎ። ቤት ምኽሪ ፈደሬሽን ኢትዮጵያ'ውን፡ ንመንግስቲ ክልል ትግራይ ኣፍሪሱ ካልእ መንግስቲ ከምዘቕውም ብምግላጽ፡ ሓድሽ ኣመሓዳሪ ትግራይ ካብ ኣዲስ ኣበባ ሸይሙ። መራሕቲ ክልል ትግራይ ግን፡ ነዚ ውሳነ "ክፍጸም ዘይክእል ሕልሚ ቀትሪ" ክብሉ ነጺጎምዎ። 3 ሕዳር ለይቲ፡ ሓይልታት ጸጥታ ትግራይ ንመዓስከራት ናይቲ ኣብቲ ክልል ዓስኪሩ ዝነበረ ክፋል ሰራዊት ኢትዮጵያ ኣጥቂዖም ክብል ቀዳማይ ሚኒስተር አብዪ ኣሕመድ ድሕሪ ምኽሳሱ፡ ናብ ቅሉዕ ጎነጽ ኣምሪሖም። ነቲ ተወሊዑ ዘሎ ኵናት "ወራር መንግስቲ ፌደራል" እናበሉ ዝገልጽዎ መራሕቲ ትግራይ፡ ንኣስታት ሰለስተ ሰሙን ምስ ሰራዊት ምክልኻል ኢትዮጵያን ምስ ፍሉይ ሓይልን ምልሻታትን ክልል ኣምሓራን ይዋግኡ ኣለዉ። ተዛማዲ ትሕዝቶ ቅልውላው ትግራይ፡ ናብ ሱዳን ዝተሰደዱ ብዝሒ ኢትዮጵያውያን ልዕሊ 30 ሽሕ በጺሑ17 ሕዳር 2020 ቅልውላው ትግራይ፡ መንግስቲ ዘቐመጦ ገደብ ሰዓት ብምእኻሉ ገበናት ኲናት ከይፍጸም ስግኣት ኣለኒ - ውድብ ሕቡራት25 ሕዳር 2020 ሓይልታት ጸጥታ ትግራይ ወተሃደራዊ ምርኢት ኣቕሪቦም2 ነሓሰ 2020 ቅልውላው ትግራይ፡ መራሒ ትግራይ ዶ/ር ደብረጽዮን ገብረሚካኤል ቃልሱ ከሕይል ምዃኑ ገሊጹ24 ሕዳር 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
